Document ID: 31996D0190

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Φεβρουαρίου 1996 που τροποποιεί τις αποφάσεις 93/24/ΕΟΚ και 93/244/ΕΟΚ και αφορά την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για περιφέρειες της Γερμανίας απαλλαγμένες από τη νόσο (Κείμενο που παρουσιάζει ενδιαφέρον για τον ΕΟΧ) (96/190/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, για τα ζωοϋγειονομικά προβλήματα στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 95/25/ΕΚ (2), και ιδίως το άρθρο 9 παράγραφος 3 και το άρθρο 10 παράγραφος 2,
Εκτιμώντας:
ότι η Γερμανία θεωρεί ότι τμήμα του εδάφους της είναι απαλλαγμένο από τη νόσο του Aujeszky και έχει υποβάλει σχετική τεκμηρίωση στην Επιτροπή, όπως προβλέπεται στο άρθρο 10 της οδηγίας 64/432/ΕΟΚ 7
ότι είχε αρχίσει στις περιφέρειες αυτές πρόγραμμα εξάλειψης της νόσου του Aujeszky 7
ότι η απόφαση 93/244/ΕΟΚ της Επιτροπής (3), θεσπίζει επιπλέον εγγυήσεις σχετικά με τη νόσο του Aujeszky για τους χοίρους που προορίζονται για ορισμένα τμήματα του εδάφους της Κοινότητας όπου έχει εγκριθεί πρόγραμμα εξάλειψης 7 οι περιφέρειες αυτές απαριθμούνται στο παράρτημα Ι 7
ότι θεωρήθηκε ότι το πρόγραμμα υπήρξε αποτελεσματικό όσον αφορά την εξάλειψη αυτής της νόσου από το ομόσπονδο γερμανικό κρατίδιο Mecklenburg Vorpommerm 7 ότι χρειάζεται, επομένως, να διαγραφεί το ομόσπονδο αυτό κρατίδιο από τον κατάλογο των περιφερειών που απαριθμούνται στο παράρτημα Ι της απόφασης 93/244/ΕΟΚ 7
ότι οι αρχές της Γερμανίας εφαρμόζουν, όσον αφορά τις μετακινήσεις χοίρων μέσα στη χώρα τους, κανόνες που είναι τουλάχιστον ισοδύναμοι προς αυτούς που προβλέπονται από την παρούσα απόφαση 7
ότι η παροχή αυτών των συμπληρωματικών εγγυήσεων δεν πρέπει να απαιτείται από τα κράτη μέλη ή τις περιφέρειες των κρατών μελών που θεωρούν ότι είναι απαλλαγμένες από τη νόσο του Aujeszky 7
ότι με την απόφαση 93/24/ΕΟΚ της Επιτροπής (4), όπως τροποποιήθηκε τελευταία από την απόφαση 95/51/ΕΚ (5), θεσπίζονται συμπληρωματικές εγγυήσεις όσον αφορά τη νόσο Aujeszky (ψευδολύσσα) για τους χοίρους που προορίζονται για κράτη μέλη ή τις περιφέρειες απαλλαγμένες από τη νόσο και αναφέρονται οι εν λόγω περιφέρειες στο παράρτημα Ι 7
ότι οι περιφέρειες της Γερμανίας που είναι απαλλαγμένες από τη νόσο πρέπει να προστεθούν στο παράρτημα Ι της απόφασης 93/24/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Στο παράρτημα Ι της απόφασης 93/244/ΕΟΚ, μετά από τη λέξη «Thόringen», προστίθενται οι λέξεις «Mecklenburg Vorpommerm».
2. Στο παράρτημα Ι της απόφασης 93/24/ΕΟΚ, μετά από τη λέξη «Brandenburg», προστίθενται οι λέξεις «Mecklenburg Vorpommerm».
Άρθρο 2
Η παρούσα απόφαση εφαρμόζεται από την 1η Μαρτίου 1996.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Φεβρουαρίου 1996.

Labels: 3
0
18
6